Momordica foetida

Momordica foetida  yɛ dua ɛte sɛ ahoma. Esiane ne su nti, ɛtumi foro soro.  Baabi a ɛfiri ne  Africa. Ne su te sɛ aduaba bi a yɛfrɛ no  bitter melon (M. charantia) ne  balsam apple (M. balsamina) pɛpɛɛpɛ. Edin wɔgyina ne nkyekyɛmubso de ma no ne  M. morkorra  ne M. cordata (Cogn.) Ɛpɔ mu na ɛtaa wɔ pa ara.N'ahaban no bɔberɛ te sɛ akoma a ne tenten bɛyɛ   18 cm.Nhwiren a ɛba do no ahosuo yɛ akokɔ seradeɛ. Aduaba a ɛba so no nyini a ne tenten yɛ 3.5–7.5 cm. Ɛna ne kɛseɛ nso yɛ 2.5–5 cm. Sɛ ɛbere a, emu kyɛ mmeɛnsa. Pae a, wohunu mma tuntum bi hyehyɛ mu. Ne fa a yɛdi no yɛ kɔkɔɔ, na ɛyɛ dɛ pa ara.
Ne Dwumadie

 Wɔdi 
N'ahaban no yɛ nwono deɛ, nanso wɔde yɛ aduane wɔ ɔman bi te sɛ Gabon neMalawi.  Wokɔ aman bi te sɛ Ghana, Gabon, Sudan, ne Tanganyika a, wɔdi n'aduaba no nso.  Saa ara nso na sɛ wokɔ Sudan a, wɔdi ne nhini no.

 Wɔde Yɛ Aduro 
Nnuro  bi te sɛ sitosteryl glucoside, 5,25-stigmastadien-3β-yl glucoside, and 1β-hydroxyfriedel-6-en-3-one, cucurbitane- ne ade wowɔ Momordica foetida mu a, ɛma wɔtumi de yɛ aduro.

Ɛtumi di yafunu mu dwuma. Wɔtumi de sa yadeɛ bi tete sɛ  ayamtim , yafunukeka wɔ Tanganika. The  Edofoɔ a wɔwɔ  Nigeria no nso nom n'ahaban mu nsuo de ko nsono mu yadeɛ. Ɛsan nso yɛ aduro a wɔde tu nsonsono ase .

Wɔtumi de tew yaw so
N'ahaban mu nsuo no boa ko yadeɛ bi te sɛ tipaeɛ ne asoyadeɛ. Wokɔ  Malawi wɔde n'ahaban ne ne nhini no nyinaa bom yɛ tipaeɛ aduro.

Wokɔ Ivory Coast a wɔde yɛ nnuro a ɛboa mpa mu agodie. Ɛno ara san nso yɛ awoɔ aduro. Wɔde sa honam ani yadeɛ wɔ vory Coast ne South Africa. Wokɔ South Africa a, wɔde ne nhini no sa mpɔmpɔ.

 Ne Dwumadie Nkaeɛ Bi 
Wokɔ Malawi a, wɔde n'aduaba no kyekyere nnomaa. Wokɔ  Gabon a, wɔde n'ahaban no hyɛ nsuo mu. Wɔyi a na wɔahata. de ayɛ aduro.
 Beaeɛ a Menyaa Mmoa Firiiɛ